rejauldu/bengali-wikipedia huggingface dataset:
মিডল্যান্ড ব্যাংক পিএলসি বাংলাদেশের চতুর্থ প্রজন্মের একটি বেসরকারী বাণিজ্যিক ব্যাংক। নিলুফার জাফর ব্যাংকটির চেয়ারপার্সন। মোঃ আহসান-উজ জামান, মিডল্যান্ড ব্যাংক লিমিটেডের ব্যবস্থাপনা পরিচালক ও প্রধান নির্বাহী কর্মকর্তা।  ইতিহাস মিডল্যান্ড ব্যাংক লিমিটেড ২০১৩ সালের ২০ মার্চ প্রতিষ্ঠিত হয়। ২০১৩ সালে কার্যক্রম শুরু করা ৯টি ব্যাংকের একটি মিডল্যান্ড ব্যাংক। বাংলাদেশ ব্যাংক, মিডল্যান্ড ব্যাংক লিমিটেডকে এই শর্তে অনুমোদন দেয় যে ব্যাংকটিকে পরে শেয়ার বাজারে তালিকাভুক্ত হতে হবে।  মোঃ আহসান-উজ জামান ২০১৪ সালের জুলাই মাসে মিডল্যান্ড ব্যাংক লিমিটেডের প্রধান নির্বাহী কর্মকর্তা ও ব্যবস্থাপনা পরিচালক হিসেবে যোগদান করেন।  ২০১৮ সালে, মিডল্যান্ড ব্যাংক লিমিটেডে খেলাপি ঋণের পরিমাণ ২২ কোটি টাকা থেকে বেড়ে ৬৫ কোটি টাকা হয়।  ২০২০ সালের জুলাই মাসে, মোঃ আহসান-উজ জামান মিডল্যান্ড ব্যাংক লিমিটেডের প্রধান নির্বাহী কর্মকর্তা ও ব্যবস্থাপনা পরিচালক হিসেবে পুনরায় নিয়োগ পান। ২০২১ সালের ২০ জুনে, বাংলাদেশ ব্যাংক মিডল্যান্ড ব্যাংক লিমিটেডকে তার ইন্টারঅপারেবল ডিজিটাল ট্রানজেকশন প্ল্যাটফর্ম এবং বাংলাদেশ ইলেকট্রনিক ফান্ড ট্রান্সফার নেটওয়ার্কে অন্তর্ভুক্ত করে। ২০২০ সালে মিডল্যান্ড ব্যাংক ৪,৫০৬ কোটি টাকা আমানত সংগ্রহ করে এবং তাদের দেওয়া ঋণের পরিমাণ ছিল ৩,৭৮৬ কোটি টাকা। ২০২১ সালের সেপ্টেম্বরে নিলুফার জাফরুল্লাহ মিডল্যান্ড ব্যাংক লিমিটেডের চেয়ারম্যান এবং মোঃ শামসুজ্জামান ভাইস চেয়ারম্যান হিসেবে নির্বাচিত হন। ব্যাংকটি বাংলাদেশে কোভিড-১৯ মহামারীর সময় আরও অনলাইন পরিষেবা দেওয়ার প্রচেষ্টা হিসেবে মিডল্যান্ড অনলাইন চালু করে। ব্যাংকটি ২০২১ সালে ১৬২ কোটি টাকা মুনাফা লাভ করে, ২০২০ সালে যা ছিল ১২৫ কোটি টাকা।  মিডল্যান্ড ব্যাংক ঊষা ফাউন্ডেশনের সহযোগিতায় নারায়ণগঞ্জের জামদানি তাঁতিদের মাঝে ৪.৫ কোটি টাকা ঋণ হিসেবে বিতরণ করে।  ২০২২ সালে বাংলাদেশ সিকিউরিটিজ অ্যান্ড এক্সচেঞ্জ কমিশন মিডল্যান্ড ব্যাংক লিমিটেডকে শেয়ারবাজারে তালিকাভুক্ত হতে বলে। ২০২২ সালের জুনে মিডল্যান্ড ব্যাংক লিমিটেড প্রাথমিক গণপ্রস্তাবের মাধ্যমে ঢাকা স্টক এক্সচেঞ্জে তালিকাভুক্ত হওয়ার এবং পুঁজিবাজার থেকে ৭০ কোটি টাকা সংগ্রহের পরিকল্পনা ঘোষণা করে। ঢাকা ট্রিবিউনের প্রতিবেদনে বলা হয়, আনোয়ার ইস্পাত, ব্যাংকের গুলশান শাখা থেকে ৫০ কোটি টাকা আত্মসাৎ করেছেন, যা ব্যাংকটি অস্বীকার করে।   আরও দেখুন   বাংলাদেশ ব্যাংক  বাংলাদেশের ব্যাংকের তালিকা   তথ্যসূত্র    বহিঃসংযোগ   ব্যাংকের অফিসিয়াল ওয়েবসাইট  বিষয়শ্রেণী:বাংলাদেশের বেসরকারি ব্যাংক বিষয়শ্রেণী:বাংলাদেশের বাণিজ্যিক ব্যাংক বিষয়শ্রেণী:বাংলাদেশের ইসলামি ব্যাংকিং সেবা প্রদানকারী ব্যাংক বিষয়শ্রেণী:২০১৩-এ প্রতিষ্ঠিত ব্যাংক বিষয়শ্রেণী:২০১৩-এ বাংলাদেশে প্রতিষ্ঠিত বিষয়শ্রেণী:বাংলাদেশের ব্যাংক
প্যারীমোহন সেনগুপ্ত   (০৩  মার্চ ১৮৯৩ - ২০ মে ১৯৪৭)  ভারতের  বাঙালি কবি, প্রবন্ধকার ও শিশুসাহিত্যিক।  সংক্ষিপ্ত  জীবনী   প্যারীমোহন সেনগুপ্তর জন্ম পশ্চিমবঙ্গের হুগলি জেলার গোপীনাথপুরে। পিতার নাম জলেশ্বর সেনগুপ্ত। বৈদ্যবাটি,  চাঁপদানি হাইস্কুলে পড়াশোনা এবং প্রবেশিকা ও কলকাতার স্কটিশ চার্চ কলেজ থেকে বি.এ পাশ করেন। ইংরাজীতে  সর্বোচ্চ স্থান অধিকার করে তিনি কলকাতা বিশ্ববিদ্যালয়ের স্বর্ণ পদক লাভ করেছিলেন। প্রথমে সরকারি অফিসে করণিকের কাজ নেন। কিন্তু অসহযোগ আন্দোলনে যোগ দিয়ে সে কাজ পরিত্যাগ করেন। 'প্রবাসী' পত্রিকার সহ-সম্পাদক এবং ১৯২৮ খ্রিস্টাব্দে  কলকাতার বঙ্গবাসী কলেজে সাহিত্যের অধ্যাপক নিযুক্ত হন। এছাড়া 'মডার্ন রিভিউ' ও  অমূল্যচরণ বিদ্যাভূষণের 'পঞ্চপুষ্প' পত্রিকার সঙ্গেও যুক্ত ছিলেন। মাসিক 'উদয়ন' পত্রিকার তিনি প্রথম সম্পাদক ছিলেন। কবি প্যারীমোহন কবিগুরু রবীন্দ্রনাথ ঠাকুরের স্নেহধন্য ছিলেন।  সাহিত্যকর্ম   প্যারীমোহনের প্রকাশিত গ্রন্থগুলির মধ্যে উল্লেখযোগ্য হল -  কাব্য  'অরুণিমা'   'কোজাগরী'   'জয় সুভাষ'  অনুবাদ কাব্য -  'বেদবাণী'  'মেঘদূত'  'পৃথিবীর জাতীয় সঙ্গীত' ছড়া ও ছোটদের কবিতা গ্রন্থ-  'হালুম বুড়ো'  'ভূতের লড়াই'  ' মজার পদ্য'  'বেড়ালের ছড়া' কিশোর সাহিত্য-   'বাংলাদেশের কবি'  'অদ্ভুত জীবজন্তু'  'ভূতের রাক্ষসে'  'শালিকের গঙ্গাযাত্রা'  ' শেয়াল কবিরাজ'  এছাড়া তিনি কয়েকটি গ্রন্থ সম্পাদনাও করেছেন। তার রচিত 'ভীষ্ম' নামক ইংরাজী গ্রন্থ একসময় পাটনা বিশ্ববিদ্যালয়ের প্রবেশিকা পরীক্ষায় পাঠ্যপুস্তক হিসাবে গৃহীত হয়েছিল।  তথ্যসূত্র  বিষয়শ্রেণী:১৮৯৩-এ জন্ম বিষয়শ্রেণী:১৯৪৭-এ মৃত্যু বিষয়শ্রেণী:বাঙালি কবি বিষয়শ্রেণী:বাঙালি শিশুসাহিত্যিক বিষয়শ্রেণী:বাঙালি প্রবন্ধকার বিষয়শ্রেণী:বাঙালি লেখক
হিন্দুপুর লোকসভা কেন্দ্রটি অন্ধ্রপ্রদেশ রাজ্যের ২৫ টি লোকসভা কেন্দ্রের একটি এবং ১৯৫৭ সালের লোকসভা কেন্দ্রটি প্রতিষ্ঠিত হয়। এটি একটি অসংরক্ষিত আসন এবং মোট ৭ টি বিধানসভা কেন্দ্র নিয়ে গঠিত। লোকসভা কেন্দ্রের অন্তর্গত এলাকার সরকারি ভাষা হল তেলুগু। এই লোকসভা কেন্দ্রে ২০১৯ সালে মোট ভোটার সংখ্যা ছিলো ১,৪৪৬,৪৯৯ জন৷  এই লোকসভা কেন্দ্র থেকে নির্বাচিত সদস্য ভারতীয় সংসদের লোকসভাতে প্রতিনিধিত্ব করেন। প্রতি ৫ বছর অন্তর কেন্দ্রটিতে নির্বাচন অনুষ্ঠিত হয়। বিশেষ করণে ৫ বছরের পূর্বেই নির্বাচন হয়, যা উপনির্বাচন নামে পরিচিত।  এই লোকসভা কেন্দ্রটি অন্ধ্রপ্রদেশের অনন্তপুর জেলার দক্ষিণ দিকে অবস্থিত বিধানসভা কেন্দ্রগুলি নিয়ে গঠিত৷  ইতিহাস হিন্দুপুর লোকসভা কেন্দ্রে ১৯৫৭ খ্রিস্টাব্দে প্রথম নির্বাচন অনুষ্ঠিত হয় এবং ২০১৯ সালে সর্বশেষ নির্বাচন অনুষ্ঠিত হয়েছে।   বিধানসভা কেন্দ্র গুলি  লোকসভা কেন্দ্রটি অন্ধ্রপ্রদেশ রাজ্যের ১৭৫ টি বিধানসভা কেন্দ্রের মধ্যে ৭ টি  বিধানসভা কেন্দ্র নিয়ে গঠিত।http://www.elections.in/andhra-pradesh/parliamentary-constituencies/hindupur.html?utm_source=from_pctrack বিধানসভা কেন্দ্রের নির্বাচিত সদস্য অন্ধ্রপ্রদেশের বিধানসভাতে প্রতিনিধিত্ব করে। প্রতি ৫ বছর অন্তর কেন্দ্রটিতে নির্বাচন অনুষ্ঠিত হয়। এই ৭ টি বিধানসভা কেন্দ্রে সর্বশেষ ২০১৪ সালে নির্বাচন অনুষ্ঠিত হয়। এই লোকসভা কেন্দ্রের মধ্যে ১টি বিধানসভা কেন্দ্রই (মড়কশির) তফসিলী জাতিদের জন্য সংরক্ষিত।   রাপ্তাড়ু বিধানসভা কেন্দ্র এই বিধানসভা কেন্দ্রটি অন্ধ্রপ্রদেশ রাজ্যের বিধানসভা কেন্দ্রগুলির মধ্যে ১৫৫ নং বিধানসভা কেন্দ্র৷ এটি অনন্তপুর জেলায় অবস্থিত৷ এটি অসংরক্ষিত আসন৷  মড়কশির বিধানসভা কেন্দ্র এই বিধানসভা কেন্দ্রটি অন্ধ্রপ্রদেশ রাজ্যের বিধানসভা কেন্দ্রগুলির মধ্যে ১৫৬ নং বিধানসভা কেন্দ্র৷ এটি অনন্তপুর জেলায় অবস্থিত৷ এই কেন্দ্রটি তফসিলী জাতিদের জন্য সংরক্ষিত৷  হিন্দুপুর বিধানসভা কেন্দ্র এই বিধানসভা কেন্দ্রটি অন্ধ্রপ্রদেশ রাজ্যের বিধানসভা কেন্দ্রগুলির মধ্যে ১৫৭ নং বিধানসভা কেন্দ্র৷ এটি অনন্তপুর জেলায় অবস্থিত৷ এটি অসংরক্ষিত আসন৷  পেনুকোণ্ডা বিধানসভা কেন্দ্র এই বিধানসভা কেন্দ্রটি অন্ধ্রপ্রদেশ রাজ্যের বিধানসভা কেন্দ্রগুলির মধ্যে ১৫৮ নং বিধানসভা কেন্দ্র। এটি অনন্তপুর জেলায় অবস্থিত৷ এটি অসংরক্ষিত আসন৷  পুট্টাপর্তি বিধানসভা কেন্দ্র এই বিধানসভা কেন্দ্রটি অন্ধ্রপ্রদেশ রাজ্যের বিধানসভা কেন্দ্রগুলির মধ্যে ১৫৯ নং বিধানসভা কেন্দ্র। এটি অনন্তপুর জেলায় অবস্থিত৷ এটি অসংরক্ষিত আসন৷  ধর্মবরম বিধানসভা কেন্দ্র এই বিধানসভা কেন্দ্রটি অন্ধ্রপ্রদেশ রাজ্যের বিধানসভা কেন্দ্রগুলির মধ্যে ১৬০ নং বিধানসভা কেন্দ্র। এটি অসংরক্ষিত আসন৷ এটি অনন্তপুর জেলায় অবস্থিত৷  কাদিরী বিধানসভা কেন্দ্র এই বিধানসভা কেন্দ্রটি অন্ধ্রপ্রদেশ রাজ্যের বিধানসভা কেন্দ্রগুলির মধ্যে ১৬১ নং বিধানসভা কেন্দ্র। এটি অসংরক্ষিত আসন। এটি অনন্তপুর জেলায় অবস্থিত৷   তথ্যসূত্র   বিষয়শ্রেণী:অন্ধ্রপ্রদেশের লোকসভা কেন্দ্র
তুমকুর () ভারতের কর্ণাটক রাজ্যের তুমকুর জেলার একটি শহর।   ভৌগোলিক উপাত্ত  শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ৮২২ মিটার (২৬৯৬ ফুট)।   জনসংখ্যার উপাত্ত  ভারতের ২০০১ সালের আদমশুমারি অনুসারে তুমকুর শহরের জনসংখ্যা হল ২৪৮,৫৯২ জন। এর মধ্যে পুরুষ ৫২% এবং নারী ৪৮%।  এখানে সাক্ষরতার হার ৭৫%। পুরুষদের মধ্যে সাক্ষরতার হার ৭৯% এবং নারীদের মধ্যে এই হার ৭০%। সারা ভারতের সাক্ষরতার হার ৫৯.৫%, তার চাইতে তুমকুর এর সাক্ষরতার হার বেশি।  এই শহরের জনসংখ্যার ১১% হল ৬ বছর বা তার কম বয়সী।   তথ্যসূত্র   বিষয়শ্রেণী:কর্ণাটকের নগর
কন্ট্রাক্ট একটি ২০২১ সালের বাংলা অ্যাকশন থ্রিলার ওয়েব ধারাবাহিক যা বাংলাদেশি লেখক মোহাম্মদ নাজিম উদ্দিনের একই নামের একটি উপন্যাস অবলম্বনে নির্মিত ।  ধারাবাহিকটির প্রিমিয়ার হয়েছে ১৮ ই মার্চ ২০২১ এ জি-ফাইভ, দক্ষিণ এশীয় বিষয়বস্তুর জন্য একটি ওটিটি প্ল্যাটফর্মে । এটি পরিচালনা করেছেন তানিম নূর এবং কৃষ্ণেন্দু চট্টোপাধ্যায় এবং প্রযোজনা করেছেন ইরেশ যাকের । এতে অভিনয় করেছেন চঞ্চল চৌধুরী, আরিফিন শুভ, জাকিয়া বারী মম, মিথিলা, শ্যামল মাওলা, আয়েশা খান তাহিয়া, রওনক হাসান, তারিক আনাম খান এবং জয়ন্ত চট্টোপাধ্যায়।   অভিনয়ে   ব্ল্যাক রঞ্জু চরিত্রে চঞ্চল চৌধুরী, একজন শক্তিশালী গুন্ডা  তারেক/বাস্টার্ডের চরিত্রে আরিফিন শুভ  কালো রঞ্জুর স্ত্রীর মীনার চরিত্রে জাকিয়া বারী মম  পীরের পুত্রবধূ রুমানার চরিত্রে মিথিলা  বেগ'র চরিত্রে শ্যামল মাওলা  উমার চরিত্রে আয়েশা খান তাহিয়া  পীরের চরিত্রে তারিক আনাম খান, যিনি অমূল্য বাবুর পুরনো রাজনীতিবিদ সহকর্মীদের একজন  অমূল্য বাবুর চরিত্রে জয়ন্ত চট্টোপাধ্যায়  ইফতেখার হক চৌধুরীর মাহমুদ সাজ্জাদ  শহীদুল আলমের চরিত্রে সমু চৌধুরী  রকির চরিত্রে মাজনুন মিজান  রওনক হাসান  ইরেশ যাকের  মোর্শেদ চৌধুরীর চরিত্রে ফখরুল বাশার মাসুম  সুলতানের চরিত্রে নাসির উদ্দিন খান  মহিলা গিয়াসের চরিত্রে সৌম্যজিৎ বন্দ্যোপাধ্যায় সাকী  আলীর চরিত্রে বাজিদ হক জোয়ারদার  আশ্রাফ চরিত্রে হায়াত-ঊজ্জামান খান  ইমাদ চরিত্রে লোচন পলাশ  সায়মা চরিত্রে তামান্না হক বর্ণা  ইব্রাহিম কাদের চরিত্রে শাহিন মৃধা  শিশু তারেক চরিত্রে তাইমুল করিম  রিফাহ চরিত্রে সাবিহা অনন্যা  স্নেহাদ্রী সোনামণি  ফাতিমা আক্তার আদিবা   পর্ব বিন্যাস    মৌসুম ১ (২০২১)    তথ্যসূত্র    বহিঃসংযোগ   জি৫-এ কন্ট্রাক্ট    বিষয়শ্রেণী:বাংলা ভাষার ওয়েব ধারাবাহিক বিষয়শ্রেণী:বাংলাদেশী ওয়েব ধারাবাহিক বিষয়শ্রেণী:২০২১-এ অভিষিক্ত ওয়েব ধারাবাহিক
সুনানে আবু দাউদ () ইসলামের পবিত্রতম ছয়টি  হাদিস গ্রন্থের মধ্যে একটি, যা কুতুব আল-সিত্তাহ নামেও পরিচিত। এটি মূলত হাদিসের সংকলনমূলক গ্রন্থ যা আবু দাউদ সংকলন করেন। তার সম্পূর্ণ নাম আবু দাউদ সুলায়মান ইবনুল আশ'আস আস-সিজিস্তানী। সুনানে আবু দাউদ গ্রন্থে প্রায় ৪৮০০টি হাদিস আছে।  ইতিহাস সুনানে আবু দাউদ গ্রন্থের রচনাকাল সঠিক ভাবে নির্ণয় করা যায় না। তবে বিশেষজ্ঞগণ বিভিন্ন ভাবে এর রচনাকাল নির্ধারণ করার প্রয়াস করেছেন। আবু দাউদ উক্ত বই লেখার পর তিনি তার শিক্ষক আহমেদ ইবনে হাম্বলকে দেখিয়েছিলেন এবং তিনি বইটি দেখে ভূয়সী প্রশংসা করেছিলেন। ২৪৩ হিজরীতে আহমেদ ইবনে হাম্বল মারা যান। এ থেকে অনুমান করা হয় যে উক্ত গ্রন্থ  হিজরী দ্বিতীয় শতকের তৃতীয় দশকে লেখা হয়েছে। বর্তমান সারা পৃথিবীতে বিশেষ সম্মানের সাথে মুসলিমরা উক্ত বই পাঠ করে।  আবু দাউদ সূত্রে যাঁরা সুনান গ্রন্থখানি বর্ণনা করেছেন ইমাম আবু দাউদের নিকট হতে তাঁর এ গ্রন্থখানি ধারাবাহিক সূত্র পরম্পরায় প্রায় নয়-দশজন বড় বড় মুহাদ্দিস কর্তৃক বর্ণিত হয়েছে- (মুকুদ্দামাহ গায়াতুল মাক্বসুদ)।  যেমনঃ  ১। আবু ত্বাইয়্যিব আহমাদ ইবনু ইবরাহীম আশনানী বাগদাদী।  ২। আবু আমর আহমাদ ইবনু আলী ইবনু হাসান বাসরী।  ৩। আবু সাউদ ইবনুল আ’রাবী ।  ৪। আরী ইবনুল হাসান ইবনুল আবদ আল- আনসারী।  ৫। আবু আলী মুহাম্মাদ ইবনু আহমাদ লু’লুয়ী ।  ৬ মুহাম্মাদ ইবনু বাকর দাসাহ।  ৭। আবু উসামাহ মুহাম্মাদ ইবনু আবদুল মালিক। এছাড়াও অন্যরা।  হাদিস সংখ্যা  এতে প্রায় ৪,৮০০টি হাদিস সংকলিত হয়েছে। মুহাম্মাদ মুহিউদ্দিন আবদুল হামিদের সম্পাদনার পর এই সংখ্যা নির্ধারণ করা হয়। তিনি বলেছেন যে, তিনি যেগুলোকে জয়িফ (দুর্বল) বলে উল্লেখ করেননি সেগুলো ছাড়া বাকি হাদিসগুলো সহিহ। তবে ইবনে হাজার আসকালানির মতানুযায়ী জয়িফ উল্লেখ করা হয়নি এমন হাদিসের মধ্যেও কিছু জয়িফ হাদিস রয়েছে। কিতাব আল-মারাসিল, এই গ্রন্থে ৬০০ মুরসাল হাদিস লিপিবদ্ধ করেছেন। যাচাই বাছাইয়ের পর তিনি এগুলোকে সহিহ বলেছেন।  তথ্যসূত্র  বিষয়শ্রেণী:হাদিস সংকলন বিষয়শ্রেণী:হাদিস বিষয়শ্রেণী:৯ম শতাব্দীর বই বিষয়শ্রেণী:সুন্নি হাদিস সংগ্রহ বিষয়শ্রেণী:সুন্নি শিক্ষা বিষয়শ্রেণী:সুন্নি সাহিত্য বিষয়শ্রেণী:৯ম শতাব্দীর আরবি বই বিষয়শ্রেণী:হাদিস অধ্যায়ন বিষয়শ্রেণী:সুন্নি হাদিস সংকলন
আবদুল গণি (১৯২৬ - ২০১৮) বাংলাদেশের কক্সবাজার জেলার রাজনীতিবিদ, মুক্তিযোদ্ধা ও সাবেক সাংসদ। তিনি ১৯৮৮ সালের চতুর্থ জাতীয় সংসদ নির্বাচনে কক্সবাজার-৪ (উখিয়া–টেকনাফ) আসন থেকে নির্বাচিত সংসদ সদস্য।   জন্ম ও প্রাথমিক জীবন  আবদুল গণি ১৯২৬ সালে কক্সবাজার জেলার টেকনাফ উপজেলায় জন্মগ্রহণ করেন। তার পিতা আইয়ুব আলী সওদাগর ও মাতা দিলআরা বেগম। তাহার পিতা আইয়ুব আলী সওদাগর টেকনাফ বৃহত্তর সদর ইউনিয়নের প্রথম ইউনিয়ন পরিষদ প্রেসিডেন্ট ছিলেন।   রাজনৈতিক ও কর্মজীবন  আব্দুল গনি ১৯৭১ সালের আগে থেকে তিনি টেকনাফ সদর ইউনিয়নের চেয়ারম্যান ছিলেন। মুক্তিযুদ্ধে সক্রিয় অংশগ্রহণ করেন ও মুক্তিযোদ্ধাদের অন্যতম পৃষ্ঠপোষক ছিলেন। তিনি ১৯৮৮ সালের চতুর্থ জাতীয় সংসদ নির্বাচনে কক্সবাজার-৪ (উখিয়া–টেকনাফ) আসন থেকে স্বতন্ত্র প্রার্থী হয়ে সংসদ সদস্য নির্বাচিত হয়েছিলেন। স্বাধীনতা পূর্ববর্তী থেকে তিনি বঙ্গবন্ধুর আওয়ামী লীগ করতেন এবং টেকনাফ উপজেলা সভাপতি হিসেবে দায়িত্ব পালন করেন।   মৃত্যু  ১৫ সেপ্টেম্বর ২০১৮ সালে চট্রগ্রাম মেট্রোপলিটন হাসপাতালে ৯২ বছর বয়সে মৃত্যুবরণ করেন আব্দুল গনি। তার স্ত্রী মুসফেকা বেগম ১৩ জানুয়ারী ২০১৭ সালে মারা যান। মৃত্যুকালে তিনি ৮ ছেলে ২ মেয়ে সহ নাতী-নাতনী রেখে গেছেন।   তথ্যসূত্র   বিষয়শ্রেণী:১৯২৬-এ জন্ম বিষয়শ্রেণী:২০১৮-এ মৃত্যু বিষয়শ্রেণী:কক্সবাজার জেলার রাজনীতিবিদ বিষয়শ্রেণী:বাংলাদেশ আওয়ামী লীগের রাজনীতিবিদ বিষয়শ্রেণী:চতুর্থ জাতীয় সংসদ সদস্য বিষয়শ্রেণী:বাংলাদেশের স্বতন্ত্র রাজনীতিবিদ বিষয়শ্রেণী:জীবিত ব্যক্তি
চাঁপাইনবাবগঞ্জ জেলার মোট জনসংখ্যা ১৮,৩৫,৫২৮ জন। মোট সাক্ষরতার হার শতকরা ৭১.১৫। পুরুষের জনসংখ্যা ৮,৮৭,১৭৬ এবং সাক্ষরতার হার শতকরা ৬৯.৯২। নারীদের জনসংখ্যা ৯,৪৮,২৮২ এবং সাক্ষরতার হার শতকরা ৭২.২৮।   কলেজ    সরকারি কলেজ  চাঁপাইনবাবগঞ্জ জেলায় ৭টি সরকারি কলেজ রয়েছে।   উপজেলা  নং প্রতিষ্ঠানের নাম ওয়েবসাইট চাঁপাইনবাবগঞ্জ ০১ নবাবগঞ্জ সরকারি কলেজ  ০২ চাঁপাইনবাবগঞ্জ সরকারি মহিলা কলেজ  ০৩বীরশ্রেষ্ঠ শহীদ ক্যাপ্টেন মহিউদ্দিন জাহাঙ্গীর সরকারি কলেজ  গোমাস্তাপুর ০৪ রহনপুর ইউসুফ আলী সরকারি কলেজ  শিবগঞ্জ ০৫ আদিনা ফজলুল হক সরকারি কলেজ  নাচোল ০৬ নাচোল সরকারি কলেজ  ভোলাহাট ০৭ ভোলাহাট সরকারি মহিলা কলেজ    কারিগরি শিক্ষাপ্রতিষ্ঠান    মাধ্যমিক বিদ্যালয়    সরকারি মাধ্যমিক বিদ্যালয়   চাঁপাইনবাবগঞ্জ জেলায় ৫টি সরাসরি মাধ্যমিক বিদ্যালয় রয়েছে।   উপজেলা  নং প্রতিষ্ঠানের নাম ইআইআইএন স্থাপিত ওয়েবসাইট চাঁপাইনবাবগঞ্জ সদর ০১ হরিমোহন সরকারি উচ্চ বিদ্যালয় ১২৪৫০৬ ১৮৯৫  ০২ নবাবগঞ্জ সরকারি বালিকা উচ্চ বিদ্যালয় ১২৪৫০৫ ১৯৫১  গোমস্তাপুর ০৩ রহনপুর এ. বি. সরকারি উচ্চ বিদ্যালয় ১২৪৩৫১ ১৯৪২  শিবগঞ্জ ০৪ শিবগঞ্জ সরকারি মডেল হাই স্কুল ১২৪৬১৪ ১৯৪৮  নাচোল ০৫ নাচোল খ.ম. সরকারি বালিকা উচ্চ বিদ্যালয় ১২৪৪২৮ ১৯৭৫    তথ্যসূত্র    বহিঃসংযোগ        চাঁপাইনবাবগঞ্জ
এশিয়া পৃথিবীর সবচেয়ে বড় ও সবচেয়ে জনবহুল মহাদেশ। এটি ভূপৃষ্ঠের ৮.৬% ও স্থলভাগের ২৯.৪% অংশ জুড়ে অবস্থিত। এশিয়াতে বিশ্বের ৬০%-এরও বেশি মানুষ বসবাস করেন। এশিয়াকে বৃহত্তর স্থলভাগ ইউরেশিয়ার পূর্ব অংশ হিসেবে ধরা হয়। এশিয়ার পূর্ব এবং উত্তর গোলার্ধকে প্রথাগতভাবে কখনও কখনও আফ্রিকা-ইউরেশিয়ার অন্তর্ভুক্ত বলা হয়ে থাকে। এই অঞ্চলের পশ্চিমাংশ অনেক আগে ইউরোপের অন্তর্ভুক্ত হয়েছিল। এশিয়া মহাদেশের পূর্বদিকে প্রশান্ত মহাসাগর; পশ্চিমদিকে ভূমধ্যসাগর, কৃষ্ণসাগর, কাস্পিয়ান সাগর, ইউরাল পর্বত এবং কিছুদূর পর্যন্ত ইউরাল নদী অবস্থিত। এছাড়া এই মহাদেশের উত্তরদিকে সুমেরু মহাসাগর আর দক্ষিণদিকে ভারত মহাসাগর... এশিয়া সম্পর্কে বিস্তারিত জানুন...]]
থিয়েটার ইনস্টিটিউট চট্টগ্রাম চট্টগ্রাম শহরের কে.সি. দে সড়কে অবস্থিত। স্থানটি নাটক মঞ্চায়ন ও অন্যান্য সাংস্কৃতিক অনুষ্ঠান আয়োজনের জন্য পরিচিত। চট্টগ্রাম সিটি কর্পোরেশন এই প্রতিষ্ঠানটিকে নিয়ন্ত্রণ করে থাকে।   বিশ্ব থিয়েটার দিবস উদ্‌যাপন   ১৯৬২ সাল থেকেই প্রতিবছর ২৭ মার্চ, এই প্রতিষ্ঠানটি বিশ্ব থিয়েটার দিবস উদ্‌যাপন করে আসছে।  তথ্যসূত্র  বিষয়শ্রেণী:চট্টগ্রামের থিয়েটার বিষয়শ্রেণী:চট্টগ্রাম ভিত্তিক সংগঠন বিষয়শ্রেণী:বাংলাদেশ ভিত্তিক সাংস্কৃতিক সংগঠন
হোসে ভায়ে মাস (১৩ নভেম্বর ১৯১৮ – ৩১ ডিসেম্বর ২০০৫) বার্সেলোনার একজন আক্রমণভাগের খেলোয়াড় ছিলেন। তিনি তার ক্যারিয়ারের অধিকাংশ সময় বার্সেলোনার হয়ে খেলেছেন, যেখানে তিনি ৭৭ ম্যাচে ২০টি গোল করেছেন। অতঃপর তিনি এক মৌসুমের জন্য বাদালোনার হয়ে খেলার পর, সান আর্দ্রেসে যোগদান করেন, যেখানে তিনি ১৭ ম্যাচে ২টি গোল করেছেন। তিনি ১৯৫২ সালে সান আর্দ্রেসের হয়ে খেলার পর ফুটবলকে বিদায় জানান। তিনি তার ক্যারিয়ারে সর্বমোট ১১২টি ম্যাচে ২৩টি গোল করেছেন।  অর্জন  লা লিগা (৩): ১৯৪৪–৪৫, ১৯৪৭–৪৮, ১৯৪৮–৪৯  লাতিন কাপ (১): ১৯৪৮–৪৯   এভা দুয়ার্তে কাপ (১): ১৯৪৮–৪৯   হেনেরালিসিমো কাপ (১): ১৯৪১–৪২  কোপা দে অরো আর্জেন্টিনা (১): ১৯৪৫–৪৬  তথ্যসূত্র  বহিঃসংযোগ    বার্সেলোনার ওয়েবসাইট জোসেপ ভায়ে  বিষয়শ্রেণী:১৯১৮-এ জন্ম বিষয়শ্রেণী:২০০৫-এ মৃত্যু বিষয়শ্রেণী:ফুটবল ক্লাব বার্সেলোনার খেলোয়াড় বিষয়শ্রেণী:ফুটবল ফরোয়ার্ড
থাম্ব|এটি পৃথিবীতে ঘটে যাওয়া ভয়ংকর একটি দুর্যোগ কে নির্দেশ করে ভূকম্পবিজ্ঞানঅন্যান্য নাম "ভূকম্পবিদ্যা", "ভূমিকম্পবিদ্যা", "ভূমিকম্পবিজ্ঞান" () হচ্ছে পৃথিবীর বা অন্যান্য গ্রহের মধ্য দিয়ে সঞ্চারিত ভূমিকম্প এবং স্থিতিস্থাপক তরঙ্গের বৈজ্ঞানিক গবেষণা। ভূগর্ভস্থ ভূমিকম্পের প্রভাব যেমন সুনামি এবং বিভিন্ন ভূকম্পীয় উৎস যেমন জলবায়ু, টেকটনিক, মহাসাগরীয়, বায়ুমণ্ডলীয়, এবং কৃত্রিম বিস্ফোরণগুলির মতো প্রক্রিয়াগুলি এতে অন্তর্ভুক্ত রয়েছে। পূর্ববর্তী ভূমিকম্প সম্পর্কিত বিষয় থেকে তথ্য নির্ণয় করার জন্য যে ভূতত্ত্ব ব্যবহার করা হয় এমন একটি ক্ষেত্র হল প্লেসিয়াবাদবিজ্ঞান।সময় অনুযায়ী পৃথিবীর গতি সংরক্ষণ রাখাকে বলা হয় ভূকম্পলিপি। একজন  ভূতাত্ত্বিক হচ্ছেন বিজ্ঞানী যিনি ভূকম্পন গবেষণা করেন।  ইতিহাস  ভূমিকম্পের প্রাকৃতিক কারণগুলির প্রাথমিক ধারণা মিলেতুসের থালেস (খ্রিষ্টপূর্ব: ৫৮৫), মিলেতুসের আনাক্সিমেনিস (খ্রিষ্টপূর্ব: ৫৫০), এরিস্টটল (খ্রিষ্টপূর্ব: ৩৪০) এবং চাং হেনং (খ্রিষ্টপূর্ব: ১৩২) -এর লেখাগুলিতে অন্তর্ভুক্ত ছিল।  ১৩২ খ্রিষ্টাব্দে, চীনের হান রাজবংশের চাং হেনং প্রথম ভূতত্ত্বকে নকশা করেছেন।  ১৬৬৪ সালে, এথানাসিয়াস কিচির যুক্তি দেন যে পৃথিবীর ভেতর আগুনের গতিপথ এবং এর গতি প্রভাবের কারণে ভূমিকম্প হয়।  ১৭০৩ সালে, মার্টিন লিস্টার (১৬৩৮ থেকে ১৭২১) এবং নিকোলাস লেমরি (১৬৪৫ থেকে ১৭১৫) প্রস্তাব করেন যে ভূমিকম্প পৃথিবীতে রাসায়নিক বিস্ফোরণের দ্বারা সৃষ্ট হয়।  ১৭৫৫ এর লিসবন ভূমিকম্পটি,  ভূমিকম্পের আচরণ এবং  এর কার্যনির্বাহীতা বোঝার ক্ষেত্রে বৈজ্ঞানিক প্রচেষ্টাকে তীব্রতর করে। সর্বপ্রথম এ কাজে  প্রতিক্রিয়া দেখান জন বেভিস (১৭৫৭) এবং জন মাইকেল (১৭৬১) । মাইকেল নির্ধারণ করেছেন যে ভূমিকম্পটি পৃথিবীর মধ্য থেকে এবং এর গতিবিধির তরঙ্গ থেকে উৎপন্ন হয় যা "ভূ-পৃষ্ঠের নিচে শিলা পাথরের নাড়াচাড়া থেকে হয়েছে"।  ১৮৫৭ সাল থেকে, রবার্ট মাললেট যান্ত্রিক ভূকম্পবিদ্যা পদ্ধতির ভিত্তি স্থাপন করেন এবং বিস্ফোরক ব্যবহার করে ভূতাত্ত্বিক পরীক্ষায় নিজেকে নিয়োজিত করেন। তিনি "সিসমোলজি"(ভূকম্পবিদ্যা) শব্দটি সিদ্ধ করার জন্য দায়ী।  ১৮৯৭ সালে, এমিল ওয়াইখার্ট এর তাত্ত্বিক গণনা অনুসারে তিনি এ সিদ্ধান্তে উপনীত হয় যে, পৃথিবীর অভ্যন্তরিন গঠনে একটি সিলিকেটের  আচ্ছাদন বা আবরণ রয়েছে যা মূল লৌহ কোর বা কেন্দ্র স্থল কে ঘিরে রয়েছে।  ১৯১৬ সালে রিচার্ড ডিকসন ওল্ডহ্যাম সিসমোগ্রামের উপর পি-তরঙ্গ, এস-তরঙ্গ এবং পৃষ্ঠ তরঙ্গের আগমনের স্বরূপ শনাক্ত করেন এবং প্রথম স্পষ্ট প্রমাণ বা ধারণা দেন যে পৃথিবীর একটি কেন্দ্রীয় কেন্দ্র স্থল রয়েছে।  ১৯১০ সালে, সান ফ্রান্সিসকো ভূমিকম্পের উপর অধ্যয়ন করে, হ্যারি ফিল্ডিং রিড "ইলাস্টিক রিবাউন্ড থিওরি"টি উপস্থাপন করেন যা আধুনিক টেকটোনিক গবেষণার ভিত্তি। এই থিওরি বা তত্ত্বটির উন্নয়ন সাধন করা হয়েছে পূর্বের ইলাস্টিক উপকরণ এবং গণিতের উপর ভিত্তি করে।  ১৯২৬ সালে ভূমিকম্প তরঙ্গের উপর গবেষণার ভিত্তিতে হ্যারল্ড জেফরিস প্রথম দাবি করেন যে, আচ্ছাদনের নিচে পৃথিবীর মূল বা কোর টি হচ্ছে তরল।  ১৯৩৭ সালে, ইনজ লিহমান সিদ্ধান্তে উপনিত হলেন যে, পৃথিবীর তরল অংশের বহিরাগত কোরের মধ্যে একটি কঠিন ভেতরের কোর রয়েছে।  ১৯৬০-এর দশকে পৃথিবী বিজ্ঞান ব্যাপক তত্ত্বের মাধ্যমে বিকশিত হয়েছিল যা এখন প্লেট টেকটনিকস এর সুপ্রতিষ্ঠিত তত্ত্বের মধ্যে একত্রিত হয়েছে।  ভূমিকম্প তরঙ্গের প্রকার  টীকা  তথ্যসূত্র  বহিঃসংযোগ   European-Mediterranean Seismological Center, real-time earthquake information website.  Seismological Society of America.  Incorporated Research Institutions for Seismology. USGS Earthquake Hazards Program.  বিষয়শ্রেণী:ভূকম্পবিজ্ঞান
ওঝা (বা সাপুড়ে) সাপে কাটা মানুষের ডাক্তার। যে সকল ব্যক্তি মন্ত্রতন্ত্রের দ্বারা যে সাপের বিষের চিকিৎসা করে তাদের “ওঝা” হিসেবে অভিহিত করা হয়। সাপুড়ে জনগোষ্ঠীর একাংশ ওঝা নামে পরিচিত। সাপুড়ে বলা হয়ে থাকে যে ওঝা সাপের বিষ “নামিয়ে দেয়”। ওঝা’র কার্যকলাপের বৈজ্ঞানিক ভিত্তি নেই। অনেক ওঝা দাবী করে যে তারা ভূত-প্রেতের আছর সারিয়ে তুলতে পারে।   তথ্যসূত্র   বিষয়শ্রেণী:আধ্যাত্মিকতা বিষয়শ্রেণী:অতিপ্রাকৃত নিরাময় বিষয়শ্রেণী:ধর্মের নৃবিজ্ঞান বিষয়শ্রেণী:পেশা বিষয়শ্রেণী:চিকিৎসক
থাম্ব|295x295পিক্সেল|ম্যারিয়ন ডেভিসের " বারিড ট্রেজার" (১৯২১) ছবিতে একাধিক ভূমিকা রয়েছে, যার মূল বিষয়বস্তু পুনর্জন্ম । দ্বৈত ভূমিকা বা দ্বৈত চরিত্র বলতে একজন অভিনেতাকে একই ভূমিকা পালন করতে বোঝায়। দ্বৈত ভূমিকা (অথবা একজন অভিনেতার জন্য আরও বেশি সংখ্যক ভূমিকা) ইচ্ছাকৃতভাবে একটি স্ক্রিপ্টে লেখা হতে পারে, অথবা পরিবর্তে প্রযোজনার সময় পছন্দ করা হতে পারে, প্রায়শই কম বাজেটের কারণে। চলচ্চিত্র এবং টেলিভিশনে, দ্বৈত ভূমিকা প্রায়শই কমিকের প্রভাবের জন্য, অথবা অভিন্ন যমজ বা আত্মীয়দের চিত্রিত করার জন্য ব্যবহৃত হয়। যে নাট্যপ্রযোজনায় একাধিক অভিনেতা একাধিক চরিত্রে অভিনয় করেন, সেখানে কখনও কখনও এটিকে "আয়রনম্যান" কাস্ট হিসাবে উল্লেখ করা হয়।   বাংলাদেশের চলচ্চিত্র  বাংলাদেশের চলচ্চিত্রে শাকিব খানকে সর্বাধিকবার দ্বৈত ভূমিকায় অভিনয় করতে দেখা গেছে।  তার দ্বৈত চরিত্রে অভিনীত চলচ্চিত্রের মধ্যে উল্লেখযোগ্য হলো—হিরো: দ্যা সুপার স্টার, ক্যাপ্টেন খান, তুফান ও তাণ্ডব।   তথ্যসূত্র
কশেরুকা মানবদেহের মেরুদণ্ডের অংশ বিশেষ। প্রকৃতপক্ষে [মেরুদণ্ড] অনেকগুলো কশেরুকার উপর্যুপরি বিন্যাস। কশেরুকা অস্থি এবং হায়ালিন তরুণাস্থির সমন্বয়ে গঠিত জটিল কাঠামো যা প্রজাতিভেদে কিছুটা ভিন্ন হতে পারে। একে অনিয়ত অস্থি এর তালিকায় রাখা হয়।মানবদেহের মেরুদণ্ডে সর্বমোট ৩৩ টি কশেরুকা থাকে কিন্তু প্রাপ্ত বয়স্কদের দেহে কশেরুকার সংখ্যা 26 টি। কশেরুকার মধ্যস্থিত ছিদ্র দিয়ে মস্তিষ্ক থেকে স্নায়ু শরীরে প্রবেশ করে।  কশেরুকার বৃহত্তর অংশটিকে দেহ বলে এবং এর কেন্দ্রের অংশকে সেন্ট্রাম বলে। দেহের উপর-নিচ পৃষ্ঠে আন্তঃকশেরুকা চাকতি লেগে থাকে। কশেরুকার পিছনের অংশ আর্চ গঠন করে,যেখানে দুটি পেডিকল, দুটি ল্যামিনা এবং কিছু প্রসেস আছে। পেডিকলের আকৃতির কারণে কশেরুকিয় খাঁজের সৃষ্টি হয় যা আন্তঃকশেরুকা ফুটো গঠন করে,যার মধ্য দিয়ে সুষুম্না স্নায়ু প্রবেশ করে এবং বের হয়।কশেরুকার যে বড় ছিদ্র আছে,তাকে কশেরুকিয় ছিদ্র বলে। সকল কশেরুকার ছিদ্র সম্মিলিতভাবে ভার্টিব্রাল ক্যানেল নির্মাণ করে। এর ভেতর দিয়ে সুষুম্না কাণ্ড অতিক্রম করে।  একাধিক কশেরুকা একত্রিত হয়ে মেরুদণ্ড গঠন করে এবং একে স্থিতিস্থাপকতা প্রদান করে।   আঞ্চলিক কশেরুকা  থাম্ব|ডান|200px|একটি আদর্শ গ্রীবাদেশীয় কশেরুকা থাম্ব|ডান|200px|একটি আদর্শ বক্ষীয় কশেরুকা থাম্ব|একটি কটিদেশীয় কশেরুকা। ম্যামিলারি প্রসেস নির্দেশিত।  অবস্থান  সংখ্যা  চিত্র গ্রীবাদেশীয়  ৭  বক্ষদেশীয়  ১২  কটিদেশীয়  ৫  শ্রোণীদেশীয়  ১ (৫টি একীভূত)  100px পুচ্ছদেশীয়  ১ (৪টি একীভূত)    কাজ  জীবদেহকে ভারসাম্য প্রদান। শরীর বাঁকানো এবং চলনে সাহায্য করা।   তথ্যসূত্র    বহিঃসংযোগ      - Axis & Atlas Articulated, Posterior View              বিষয়শ্রেণী:মেরুদণ্ডী শারীরস্থান বিষয়শ্রেণী:অস্থিতন্ত্র বিষয়শ্রেণী:কঙ্কালতন্ত্র
নিরঞ্জন শাহ স্টেডিয়াম (; পূর্বে সৌরাষ্ট্র ক্রিকেট সংস্থা স্টেডিয়াম হিসাবে পরিচিত ছিল) ভারতের রাজকোটে অবস্থিত একটি ক্রিকেট স্টেডিয়াম যা খান্দেরী ক্রিকেট স্টেডিয়াম নামেও পরিচিত। এটি গুজরাতে প্রথম সৌর শক্তি চালিত স্টেডিয়াম।  ইতিহাস সাধারণত "রনজি ট্রফির" খেলাগুলো এতে আয়োজন করার জন্য ব্যবহৃত হত। যখানে এখনো স্পেক্টাটরের একটি খাম্বা নির্মাণাধীন উক্ত স্ট্যান্ডটি সমাপ্ত হওয়ার পরে স্টেডিয়ামের ধারণ ক্ষমতা হবে ২৮,০০০। স্টেডিয়ামটিতে রয়েছে বৃহদাকার খেলার ইভেন্ট আয়োজন করার মত জায়গা। যেমন ব্যাডমিন্টন, বাস্কেটবল এবং ভলিবল। এখানে সৌরাষ্ট্র ক্রিকেট সংস্থা ও মাধবরাও সিন্ধিয়া ক্রিকেট গ্রাউন্ড এর খেলাগুলো আয়োজিত হয়ে থাকে।  thumb|right|খান্দেরী ক্রিকেট স্টেডিয়ামের একটি দৃশ্য  স্টেডিয়ামটির নির্মাণশৈলীও চোখে পড়ার মত। এর মিডিয়া বক্সটি দেখতে অনেকটা লন্ডনের লর্ডস ক্রিকেট গ্রাউন্ড এর মতো। অনেকগুলো সারি ও কলামে বিভক্ত বসার জায়গাগুলো, রয়েছে প্রচুর প্রবেশ/বাহির গেইট। স্টেডিয়ামের চারদিকে রয়েছে প্রচুর জায়গা যেখানে সহজে চলাফেরা করা যাবে।  ২০০৪ সালে জামনগর মহাসড়কের পাশে প্রায় ৩০ একর জায়গা নিয়ে এর অবস্থান। নির্মাণ কাজ শুরু হয় ২০০৬ সালে এবং জমি সহ এর ব্যয় ধরা হয় প্রায় ৭৫ কোটি (প্রায় ১৪ মিলিয়ন মার্কিন ডলার)।  কমপ্লেক্সটিতে রয়েছে দুটি খেলার মাঠ। প্রধান মাঠটি ভিতরের অংশে, যেখানে রয়েছে প্রায় ৯০ গজ আউটফিল্ড এবং ছোটটি ৭০ গজ আউটফিল্ড সংবলিত। বাহিরের অংশটি নেট প্র্যাকটিস ও ডিস্ট্রক্ট লেভেল খেলার জন্য ব্যবহৃত হয়।  স্টেডিয়ামের নামটি সংবাদ মাধ্যমে তখনি আসে যখন সৌরাষ্ট্র ক্রিকেট এসোসিয়শনের রানের মেশিন চেতেশ্বর পুজারা এবং রবীন্দ্র জাদেজা তাদের সর্বশেষ ডাবল ও ট্রিপল সেঞ্চুরী করে।  ২০১৩ সালের ১০ অক্টোবরে অস্ট্রেলিয়া যখন ভারত সফরে আসে তখন প্রথম টি২০ আন্তর্জাতিক ম্যাচ ভারত ও অস্ট্রেলিয়ার মধ্যে অনুষ্ঠিত হয়। যেখানে অ্যারন ফিঞ্চ ৮৯ রান করে এবং জবাবে যুবরাজ সিং ৭৭ রান করে। সে খেলায় ভারত ২০১ রানের লক্ষ্য তাড়া করে জয় পায়। ২০১৫ সালে স্টেডিয়ামটি ভারতের নতুন সংযোজিত ছয়টি ক্রিকেট স্টেডিয়ামের মধ্যে একটি হিসাবে তালিকাভুক্ত হয়।  স্টেডিয়ামটি আইপিএল ২০১৬ তে গুজরাত লায়ন্সের ঘরোয়া মাঠ ছিল। উক্ত মৌসুমের ৫টি খেলা এতে অনুষ্ঠিত হয়।  ৯ নভেম্বর ২০১৬ তে স্টেডিয়ামটিতে প্রথম টেস্ট ক্রিকেটের আয়োজন করা হয় যা ভারত ও ইংল্যান্ডের মধ্যে অনুষ্ঠিত হয়িছিল।  তথ্যসূত্র  বহিঃসংযোগ  স্থানাঙ্ক: ২২.৩৬৩° উত্তর ৭০.৭১০° পূর্ব  বিষয়শ্রেণী:রাজকোটের ভবন ও স্থাপনা বিষয়শ্রেণী:সৌরাষ্ট্র (অঞ্চল) এর ক্রিকেট মাঠ বিষয়শ্রেণী:২০০৮-এ সম্পন্ন ক্রীড়া মাঠ বিষয়শ্রেণী:২০০৮-এ গুজরাতে প্রতিষ্ঠিত বিষয়শ্রেণী:ভারতের টেস্ট ক্রিকেট মাঠ
মডিউল অবশ্যই মডিউল:অবস্থান মানচিত্র/উপাত্ত/দেশের নাম আকারে তৈরি করতে হবে। উদা. মডিউল:অবস্থান মানচিত্র/উপাত্ত/বাংলাদেশ  (মডিউল:অবস্থান মানচিত্র/উপাত্ত/Bangladesh )  মডিউল নামস্থানে মানচিত্রে অবস্থান মানচিত্র তৈরি করার একটি উদাহরণ। এক্ষেত্রে বেলজিয়াম ব্যবহার করা হয়েছে।  return { 	name = 'বেলজিয়াম', 	top = 51.8, 	bottom = 49.2, 	left = 2.2, 	right = 6.9, 	image = 'Belgium location map.svg', 	image1 = 'Belgium relief location map.jpg' }  আপনি যদি মডিউলে কীভাবে কি করতে তা না বুঝেন তাহলে ইংরেজি উইকির কোড অনুলিপি করতে পারেন। উপরের উদাহরণের ক্ষেত্রে কোড :en:Module:Location map/data/Belgium-এ পাওয়া যাবে।   টীকা: মডিউলে দেশের নাম অবশ্যই বাংলাতে দিতে হবে।